kardosdrur/scandi-wiki huggingface dataset:
Viļaka

Viļaka er beliggende i Balvis distrikt i det østlige Letland og fik byrettigheder i 1945. Byen er beliggende ved Viļaka søs sydlige bred ved floden Kiras munding. Før Letlands selvstændighed i 1918 var byen også kendt på sit tyske navn Marienhausen.

Se også 
 Byer i Letland

Eksterne henvisninger 

 Byens hjemmeside

Noter 

Byer i Letland
Etableret i 1945
Viļāni

Viļāni er beliggende i Rēzeknes distrikt i det østlige Letland og fik byrettigheder i 1928. Byen ligger 27 kilometer fra Rēzekne ved den vigtige hovedved der forbinder Riga med Moskva. Før Letlands selvstændighed i 1918 var byen også kendt på sit tyske navn Welonen.

Se også 
 Byer i Letland

Eksterne henvisninger 

 Byens hjemmeside

Noter 

Byer i Letland
Etableret i 1928
Zilupe

Zilupe er beliggende i Ludzas distrikt i det østlige Letland og fik byrettigheder i 1931. Byen er den østligst beliggende by med byrettigheder i Letland, og den opstod cirka år 1900, da jernbanelinien Ventspils-Rybinsk blev opført. Før Letlands selvstændighed i 1918 var byen også kendt på sit tyske navn Rosenau.

Se også 
 Byer i Letland

Eksterne henvisninger 

 Byens hjemmeside

Noter 

Byer i Letland
Etableret i 1931
Aloja (Letland)

Aloja er beliggende i Limbažis distrikt i det nordlige Letland og fik byrettigheder i 1992. Før Letlands selvstændighed i 1918 var byen også kendt på sit tyske navn Allendorf.

Se også 
 Byer i Letland

Eksterne henvisninger 
 Byens hjemmeside

Byer i Letland
Ape

Ape er beliggende i Alūksnes distrikt i det nordlige Letland og fik byrettigheder i 1928. Byen ligger ikke langt fra grænsen til Estland. Før Letlands selvstændighed i 1918 var byen også kendt på sit tyske navn Hoppenhof.

Se også 
 Byer i Letland

Eksterne henvisninger 
 Byens hjemmeside 

Byer i Letland
Dagda

Dagda er en by beliggende i Krāslavas distrikt i det sydøstlige Letland med 2.178(2016) indbyggere. Dagda fik byrettigheder i 1992. Byen ligger ikke langt fra grænsen til Hviderusland. Før Letlands selvstændighed i 1918 var byen også kendt under sit tyske navn Dagden.

Se også 
 Byer i Letland

Eksterne henvisninger 

 Byens hjemmeside

Byer i Letland
Seda (Letland)

Seda er beliggende i Valkas distrikt i det centrale Letland og fik byrettigheder i 1991. Byen blev grundlagt i 1952, og den største lokale virksomhed beskæftiger sig med udgravning af tørv. Seda er bemærkelsesværdig for sin 1950'er Stalinistiske arkitektur, der daterer sig til tiden, hvor arbejdere fra hele Sovjetunionen kom til Seda for at arbejde med tørvudvinding. Før Letlands selvstændighed i 1918 var byen også kendt på sit tyske navn Sedde.

Se også 
 Byer i Letland

Noter 

Byer i Letland
Skygger paa Græsset

Skygger paa Græsset (eng. Shadows on the Grass) er et memoireværk, udgivet af Karen Blixen den 4. november 1960 i Danmark (udgivet i England samme år, og USA i januar 1961). Bogen, der er skrevet treogtyve år efter romanen Den afrikanske Farm, er ikke desto mindre en videreførelse af denne romans lyriske meditation over hendes liv og levned fra kaffeplantagen.

Kapitler 
 Farah
 Barua a Soldani
 Den store Gestus
 Ekko fra Højene

Fodnoter

Eksterne henvisninger 
 Skygger paa Græsset på Litteratursiden.dk

Litteratur i 1960
Bøger af Karen Blixen
Kløften Festival

Kløften Festival er en årlig musikfestival, der afholdes i Haderslev omkring Sankthans, uge 25. Festivalen afholdtes første gang i 1980.

Navn og vartegn 
Festivalen har navn efter det sted den afholdes, nemlig i byparken Kløften, der ligger lige nord for Haderslev bycentrum, langs med Christiansfeldvej. Kløftens vartegn er det røde vandtårn, der ligger lige op ad parken i et skovbevokset parkområde.

Publikum 
Der kan være ca. 8.000 gæster og vægten er lagt på familien Danmark.

Musik, genrer og afvikling 

Der er stor musikalsk spredning og alle genrer dækkes, lige fra metal til folkerock, ligesom der er også plads til nye unge navne. I 2009 medvirkede blandt andre Kim Larsen & Kjukken. Der spilles normalt fra 4 eller 5 scener med op til 40 musiknavne. 

Festivalen begynder torsdag aften, og fredag afvikles et familievenligt program, herunder et børnekarneval, der går fra Haderslev Dampark og gennem byen til Kløften. Festivalen slutter lørdag ved midnat med festfyrværkeri.

Frivilligt arbejde 
Alt festivalarbejdet udføres frivilligt og ulønnet af 750 hjælpere.

Formål 
Kløftens Festivals formål er at arrangere en årlig festival i Kløften, ligesom der i årets løb arrangeres en række koncerter på spillesteder i Haderslev. Evt. overskud deles ud til musiklivet i Haderslev, primært den unge musik.

Kilder 
FestivalDanmark.Dk

Kultur i Haderslev
Musikfestivaler i Danmark
Byer i Letland

Dette er en liste over nuværende byer i Letland med byrettigheder.

Større byer

Regionale byer 

 
Lister over byer
Tetracyklin-antibiotika

Tetracyklin-antibiotika er en gruppe bredspektrede antibiotika, som dog har mistet meget af deres nytte på grund af udbredt resistens. Navnet stammer fra de fire kulstofringe, som disse stoffer indeholder.

Virkningsmekanisme 
Tetracykliner virker bakteriostatisk ved at binde til 30S-delen af det bakterielle ribosom og hæmmer derved bakteriens proteinsyntese.

Virkningsspektrum 
Tetracykliner er bredspektrede antibiotika med virkning på Streptococcus, Neisseria meningitidis, Neisseria gonorrhoeae, Clostridium, Brucella, Leptospira og Treponema pallidum.
Derudover virker de på Rickettsia, Borrelia burgdorferi, Chlamydia, Legionella og Mycoplasma.
Tigecyclin virker desuden på Staphylococcus aureus og på en række bakterier, som er blevet resistente overfor andre tetracykliner.

Resistens 
Bakterier opnår resistens overfor tetracykliner ved transportmekanismer, altså enten ved at hindre stofferne at komme ind i cellen eller pumpe dem ud før de kan opnå deres virkning. Resistens overfor tetracykliner kan overføres mellem bakterier på plasmider, og mange bakterier er i dag resistente. Derfor er tetracykliner sjældent førstevalg til behandling af infektioner.

Anvendelse 
Tetracykliner anvendes i dag primært til klamydiainfektioner, malaria og acne vulgaris. Desuden kan de anvendes ved borreliose og syfilis.

Tetracykliner i klinisk brug 
Fem tetracykliner er i klinisk brug i Danmark (handelsnavne er anført i parentes):
 Tetracyklin
 Oxytetracyklin (Oxytetral®)
 Lymecyklin (Tetralysal®)
 Tigecyklin (Tygacil®)
 Doxycyklin (Vibradox®)

Stoffet anvendes desuden i dansk svineproduktion. Her i 2010 mere end nogen sinde. Der opstår derved risiko for, at forbrugeren udvikler resistens overfor f.eks. bakterier, der giver maveinfektioner. Angivelse af af stoffets anvendelse i fødevareproduktionen er ikke påbudt ifølge EU-lov.

Eksterne henvisninger 
 Læs mere om lægemiddelgruppen tetracykliner på medicin.dk

Antibiotika
Adelbert von Chamisso

Adelbert von Chamisso (døbt Louis Charles Adélaïde de Chamissot) (født 30. januar 1781, Ante, Champagne, Frankrig, død 21. august 1838, Berlin, Tyskland) var en tysk digter og botaniker.

Eksterne henvisninger 

Digtere fra Tyskland
Botanikere fra Tyskland
Botanikere med autornavne
Tyskere i 1700-tallet
Tyskere i 1800-tallet
Ambient

Ambient er en musikgenre som fokuserer på lydenes klangfarve, arrangeret eller fremført specielt for at fremkalde en "atmosfærisk", "visuel" eller rolig og ikke påtrængende kvalitet.

Genren har udviklet sig fra impressionistisk musik fra begyndelsen 1900-tallet, endvidere fra komponister som John Cage og Morton Feldman, minimalistisk musik fra 1960'erne og -70'erne og rockmusikere som Brian Eno, der skabte begrebet ambient music og sædvanligvis regnes som genrens ophavsmand gennem plader som Ambient 1: Music for Airports og Apollo: Atmospheres and Soundtracks, dog har ambient udviklet sig meget til den nye form for ambient vi har i dag, danske Trentemøller, Mike Sheridan og Ole Højer Hansen.
I Italien komponisten til elektronisk musik Jean Ven Robert Hal

Eksterne henvisninger 
Kunstnere der forbindes med ambient-genren 
 "Ambient Noises", artikel om emnet 

Musikgenrer
Familie på livstid

Familie på livstid (originaltitel Arrested Development) er en amerikansk komedieserie skabt af Mitchell Hurwitz om den bizarre fallerede rigmandsfamilie, Bluth, og deres forsøg på at genrejse deres ære og tidligere velstand.

Medvirkende 

 Michael Bluth (Jason Bateman)
 George Michael Bluth (Michael Cera)
 George Bluth Sr. (Jeffrey Tambor)
 Lucille Bluth (Jessica Walter)
 Byron "Buster" Bluth (Tony Hale)
 George Oscar Bluth II "Gob" (Will Arnett)
 Lindsay Fünke (Portia de Rossi)
 Tobias Fünke (David Cross)
 Maeby Fünke (Alia Shawkat)
 Barry Zuckerkorn (Henry Winkler)
 Lucille "2" Austero (Liza Minnelli)

Priser & Modtagelse 
Familie på livstid blev modtaget godt af kritikerne og fik i løbet af sin treårige levetid bl.a. seks Emmy Awards, en Golden Globe, en Writers Guild of America Award, samt et hav af nomineringer. Dette til trods var serien dog ikke en seersucces. De lave seertal gjorde at FOX skar ned på antallet af episoder i anden og tredje sæson, der samtidig også blev den sidste.

Genoplivning  
På trods af FOX havde stoppet serien efter tredje sæson, fortsatte rygter om en film eller en fjerde sæson dog med at florere i flere år efter dette, og til sidst kom det frem at Netflix havde finansieret en fjerde sæson imod at afsnittene blev eksklusivt tilgængelige over Netflixs streaming-tjeneste. Indspilningen af af fjerde sæson begyndte således den 7. august 2012, hvorefter samtlige 15 afsnit af sæsonen blev udgivet samtidigt på Netflix den 26. maj 2013. Hurwitz har udtalt, at sæsonen skal ses som første akt af en ny historie om Bluth familien, og sæson fire starter derfor efter et spring på 5 år, og fokuserer på at vise hvordan det er gået familien i mellemtiden. Hurwitz arbejder stadig med planer om en film eller femte sæson der skal fortælle andet og tredje akt af historien.

August 2014 bekræftede Ted Sarandos, Chief Content Officer, Netflix, og Will Arnett at der kommer en femte sæson af serien.

Se også 
 Arrested Development-figurer

Kilder

Eksterne henvisninger 
 

Amerikanske tv-serier fra 2000'erne
Amerikanske tv-serier fra 2010'erne
Komedieserier fra USA
Tv-programmer fra Fox Broadcasting Company
Tv-serier fra Netflix
Morten Schnell Lauritzen

Morten Schnell Lauritzen (født 10. juli 1972 i Vejle) er en dansk journalist, der var studievært på DR Update. Herefter har han været studievært ved DR2's nyhedsudsendelser.

Lauritzen blev uddannet fra Danmarks Journalisthøjskole i 1998. Han startede i 1999 på TV-avisen i Århus som reporter.  I 2001 var han med til at etablere DR's morgen-tv. Fra sommeren 2002 har han været vært på TV-Avisen, fra 2004 som fast afløser dens aftenudsendelser. Fra 2008 var han vært og redaktionssekretær på DR Update og fortsatte i forbindelse med lukningen af kanalen og ændringen af DR2 over på DR2's nyheder.

Referencer 

Personer fra Vejle
Journalister fra Danmark
Saint-Girons

Saint-Girons er en kommune i Ariège départementet i Sydvestfrankrig.

Saint-Girons er en populær start- og målby i Tour de France. Blandt andet sluttede 8. etape af Tour de France 2009 i Saint-Girons, efter rytterne havde cyklet 176 km fra Andorra la Vella.

Eksterne kilder/henvisninger 

  INSEE commune file

Byer i Ariège
Tour de France-byer
Mingus

Mingus er titlen på Joni Mitchells tiende studiealbum (elvte i alt) og skabt som et samarbejdsprojekt med jazzmusikeren Charles Mingus. Indspilningerne fandt sted få måneder før Mingus' død og var det sidste, han indspillede; albummet er dedikeret til Mingus' minde.

Albummet er meget eksperimenterende med elementer som minimalistisk jazz, forvrængede, brummende guitarer og ulvehyl (på "The Wolf That Lives in Lindsey"). Musiknumrene adskilles af private optagelser med Charles Mingus, optaget af hans kone Sue-Graham Mingus. Teksterne til musiknumrene er alle skrevet af Mitchell, og hun har også skrevet musikken til to af disse, mens Mingus har skrevet de fire øvrige, tre af dem nyskrevne, mens "Goodbye Pork Pie Hat" stammer fra hans klassiske plade fra 1959, Mingus Ah Um, der var en hyldest til saxofonisten Lester Young.

Numre 
Sue-Graham Mingus' private optagelser (på albummet betegnet som "rap") er markeret med * i den følgende liste. For musiknumrene er det angivet, om det er Mitchell eller Mingus, der har komponeret dem.
Side 1
 "Happy Birthday 1975" (0:57) *
 "God Must Be a Boogie Man" (4:35) – Mitchell
 "Funeral" (1:07) *
 "A Chair in the Sky" (6:42) – Mingus
 "The Wolf That Lives in Lindsey" (6:35) – Mitchell

Side 2
 "I's a Muggin'" (0:07) *
 "Sweet Sucker Dance" (8:04) – Mingus
 "Coin in the Pocket" (0:11) *
 "The Dry Cleaner from Des Moines" (3:21) – Mingus
 "Lucky" (0:04) *
 "Goodbye Pork Pie Hat" (5:37) – Mingus

Musikere 
På albummet har hun i lighed med forrige udgivelse allieret sig med medlemmer fra jazzrock-gruppen Weather Report. Det drejer sig om Jaco Pastorius (bas), Wayne Shorter (sopransax), Peter Erskine (trommer), Don Alias (congas), der blev suppleret af Mitchell selv (guitar og sang), Emile Richards (percussion) og Herbie Hancock (el-klaver).
Shorter og Hancock spillede i denne anledning sammen i et studie for første gang, siden de i 1969 havde spillet som en del af Miles Davis' gruppe.

Skønt albummet er skabt sammen med Mingus, medvirker han ikke selv som musiker, idet han var for plaget af amyotrofisk lateral sklerose, der i starten af 1979 kostede ham livet (han opnåede ikke at høre "God Must Be a Boogie Man", der først blev færdigindspillet nogle dage efter hans død.

Cover 
Joni Mitchell har lavet flere kunstværker til albummet, herunder coveret, der på forsiden på en hvid baggrund har et kvadratisk billede i midten. Billedet er abstrakt og holdt i sand/orange samt blå/grå farver. På bagsiden ses et mere naturalistisk billede med en person set bagfra (sikkert Mingus) i en kørestol på en slags veranda.

I det oprindelige album var indsat to ekstra sider (så coveret næsten virker som en lille bog). Disse ekstra sider indeholder dels teksterne til sangene samt information om albummet, dels to ekstra billeder af Mitchell. Det første, i hel albumstørrelse, er et ekspressionistisk portræt af Mingus, mens der senere er et mindre og mere naturalistisk billede af ham.

Joni Mitchell-album
Album fra 1979
Đỗ Mười

Đỗ Mười (født 2. februar 1917 i Hanoi, død 1. oktober 2018) var en vietnamesisk politiker, der var generalsekretær for Vietnams kommunistiske parti, og dermed landets leder fra 1991 til 1997.

Han døde 1. oktober 2018 på Centralmilitærhospital 108.

Referencer

Litteratur 
 
 

Politikere fra Vietnam
Herbert A. Hauptman

Herbert Aaron Hauptman (født 14. februar 1917 i New York City, USA, død 23. oktober 2011) var en amerikansk matematiker.

Hauptman var banebrydende, idet han udviklede en matematisk metode til bestemmelse af molekylære strukturer i krystalliserede materialer. Anvendelsen af denne metode sikrede ham i 1985 Nobelprisen i kemi sammen med Jerome Karle.

Eksterne henvisninger 

Kemikere fra USA
Matematikere fra USA
Nobelprismodtagere i kemi
Personer fra New York City
Nobelprismodtagere fra USA
Luiz Marcelo Morais dos Reis

Luiz Marcelo Morais dos Reis (født 10. april 1990), også kaldet Lulinha, er en brasiliansk fodboldspiller som spiller for Criciúma i hjemmelandet. Tidligere har han spillet for barndomsklubben Corinthians og Ceará, samt har derudover været udlejet i 3 sæsoner.

Han spillede i sæsonen 2007/08 for Brasiliens U17 landshold hvor han i 10 kampe scorede imponerende 15 mål.

Fodboldspillere fra Brasilien
Fodboldspillere fra Sport Club Corinthians Paulista
Google Desktop

Google Desktop er desktop søge-software, der er udarbejdet af Google.

Google Desktop gør det muligt at søge i e-mails, filer, fotos og besøgte websider dirkete fra sidebjælken på skrivebordet. Den første version af softwaren blev lanceret i 2008. 

Google leverer ikke længere denne software .

Eksterne henvisninger 
 Google Dekstop

Desktop
Shadows and Light

Shadows and Light er titlen på Joni Mitchells andet livealbum (tolvte i alt) og optaget i Santa Barbara, Californien i september 1979, hvor hun var på sin Mingus-turne efter udgivelsen af Mingus tidligere på året. Albummet, der oprindeligt blev udsendt som en dobbelt-lp, er også udsendt på VHS og DVD.

Numre 
De fleste numre er skrevet af Mitchell; for de øvrige er komponisten angivet ud for nummeret. Desuden er det med småt angivet på hvilket Mitchell-studiealbum, nummeret første gang er indspillet, når det er relevant.
Side 1
 "Introduction" (1:51)
 "In France They Kiss on Main Street" (4:14) The Hissing of Summer Lawns
 "Edith and the Kingpin" (4:10) The Hissing of Summer Lawns
 "Coyote" (4:58) Hejira
 "Goodbye Pork Pie Hat" (6:02) Mingus – Charles Mingus 

Side 2
 "The Dry Cleaner from Des Moines" (4:37) Mingus – Mitchell, Charles Mingus
 "Amelia" (6:40) Hejira
 "Pat's Solo" (3:09) – Pat Metheny
 "Hejira" (7:42)  Hejira

Side 3
 "Black Crow" (3:52) Hejira
 "Don's Solo" (4:04) – Don Alias
 "Dreamland" (4:40) Don Juan's Reckless Daughter
 "Free Man in Paris" (3:23) Court and Spark
 "Band Introduction" (0:52)
 "Furry Sings the Blues" (5:14) Hejira

Side 4
 "Why Do Fools Fall in Love" (2:53) – Frankie Lymon, Morris Levy
 "Shadows and Light" (5:23) The Hissing of Summer Lawns
 "God Must Be a Boogie Man" (5:02) Mingus – Charles Mingus
 "Woodstock" (5:08) Ladies of the Canyon

På VHS/DVD-udgaverne er der visse ændringer: Efter "Goodbye Pork Pie Hat" findes en solo med Jaco Pastorius baseret på "The High and the Mighty" og "Third Stone from the Sun". "Don's Solo" og "Dreamland" er udeladt, mens "Raised on Robbery" optræder efter "Furry Sings the Blues". Endelig er "God Must Be a Boogie Man" og "Woodstock" udeladt.

En tidlig cd-version af albummet følger det oprindelige album, men har udeladt "Black Crow", "Don's Solo" og "Free Man in Paris", men en senere udgave stemmer overens med det oprindelige album.

Musikere 
På albummet og turneen medvirkede nogle af de musikere, hun havde anvendt på de foregående studiealbum. Det drejer sig om Jaco Pastorius (bas), Don Alias (trommer), der var suppleret med Pat Metheny (el-guitar), Lyle Mays (keyboard), Michael Brecker (saxofon) samt The Persuasions (kor). Joni Mitchell selv synger og spiller el-guitar.

Cover 
Albummets cover indeholder en række fotografier fra turneen i en udgave, som Mitchell selv har skabt ud fra stillbilleder fra filmoptagelser. Billederne er udformet, så de ligner tv-stillbilleder, idet de er let afrundede i hjørnerne og har noget, der ligner striber på tværs.

Baggrunden på coveret er sort, og på forsiden findes et centreret billede med Joni Mitchell overlejret med udsnit af trommesættet. På bagsiden ses ligeledes et billede af Mitchell. I albummets findes tretten forskellige billeder, både fra scenen og udenfor.

Joni Mitchell-album
Album fra 1980
Eva Ree

Eva Olga Ree Hinrichsen f. Ree Jensen (30. august 1920 i Esbjerg – 21. juni 2009) var en dansk journalist, redaktør og politiker.

Ree, der var datter af redaktør Knud Ree, blev efter studentereksamen uddanent journalist fra dagbladet Vestkysten. Senere blev hun ansat ved Berlingske Aftenavis og i 1945 til B.T.. Senere kom hun til DR som den første kvindelige journalist nogensinde. Hun blev programredaktør i aktualitets- og oplysningsafdelingen i 1961. I 1964 blev hun programredaktør og chef for P3. Fra 1974 til 1984 var hun programredaktør i nyheds- og aktualitetsafdelingen og redaktør for indvandrerstoffet. Hun forlod DR i 1994.

Eva Ree havde desuden en politisk karriere. Hun var folketingsmedlem fra 1966 til 1971, valgt for partiet Venstre. Hun markerede sig bl.a. som modstander af Danmarks NATO-medlemskab og var ivrig tilhænger af at nedsætte valgretsalderen til 18 år.

Kildeangivelser

Eksterne henvisninger 
 
 

Personer fra Esbjerg
Journalister fra Danmark
Folketingsmedlemmer i 1960'erne
Folketingsmedlemmer i 1970'erne
Tidligere folketingsmedlemmer fra Venstre
Redaktører fra Danmark
Eva
Ansatte i DR
Journalister ved BT
Journalister ved Berlingske
Solveig Bjørnestad

Solveig Bjørnestad (født 15. april 1953) er en dansk journalist og studievært.

Bjørnestad var i 1980'erne reporter på Radioavisen, men kom i 1988 til TV-Avisen, hvor hun frem til 1992 var studievært. Siden midten af 1990'erne har hun helliget sig erhvervsjournalistikken, først som journalist på Pengemagasinet på DR1 og siden 2007 som studievært på erhvervsmagasinet P1 Business.

Filmografi 
 Livvagterne (tv-serie, afsnit 8: 2009)

Journalister fra Danmark
Tv-værter fra Danmark
Ansatte i DR
Muslimernes Fællesråd

Muslimernes Fællesråd er en dansk paraplyorganisation for i alt 13 muslimske foreninger grundlagt i 2006 af bl.a. Zubair Butt Hussain, Abdul Wahid Pedersen og Fatih Alev. Foreningerne har ca. 35.000 medlemmer.

Organisationen har til formål at arbejde for udbredelsen af dialog og gensidig tolerance og respekt omkring muslimer. Samtidig søger Muslimernes Fællesråd at varetage danske muslimers interesser i forhold til det politiske system.

Tidligere talsmand for foreningen har været Zubair Butt Hussain.

Henvisninger 

Islamiske organisationer
Foreninger fra Danmark
Islam i Danmark
Danske muslimer
Etableret i 2006
Johnny Winter

Johnny Winter eller John Dawson Winter III (født 23. februar 1944 i Beaumont, Texas, død 16. juli 2014) var en amerikansk guitarist, sanger og sangskriver indenfor blues og bluesrock.

Han blev berømt i slutningen af 1960'erne og deltog blandt andet på Woodstockfestivalen, hvor han gjorde sig bemærket med sangen "Mean Town Blues". Winter var kendt både for sin musikalske formåen og for sit karakteristiske udseende, idet han var albino.

Han spillede sammen med mange af de store musikere og grupper, blandt andre Jimi Hendrix, the Allman Brothers Band, Muddy Waters og Mike Bloomfield. Han var storebror til Edgar Winter, som ligeledes er bluesmusiker.

Johnny Winter var kendt for sin aggressive og tekniske spillestil på guitaren; stilen kendetegnes af lange varierede soloer med stor finesse, men med strukturen i melodien bibeholdt.

I 2003 blev Winter placeret som nummer 74 på Magasinet Rolling Stone's liste over de "100 Greatest Guitarists of All Time".

Diskografi

Officielle album 
 The Progressive Blues Experiment (1968, Sonobeat)
 The Progressive Blues Experiment (1969, Imperial)
 Johnny Winter (1969)
 Second Winter (1969)
 Johnny Winter And (1970)
 Live Johnny Winter And (1971)
 Still Alive and Well (1973)
 Saints & Sinners (1974)
 John Dawson Winter III (1974)
 Captured Live! (1976)
 Together (1976) med Edgar Winter
 Nothin' But the Blues (1977)
 White, hot and blue (1978)
 Raisin' Cain (1980)
 Guitar Slinger (1984)
 Serious Business (1985)
 Third Degree (1986)
 The Winter of '88 (1988)
 Let Me In (1991)
 Hey, Where's Your Brother? (1992)
 Scorchin' Blues (1992)
 Live In NYC '97 (1998)
 I'm A Bluesman (2004)
 The Johnny Winter Anthology (2009) via Shout! Factory

Kompilationer 
(nogle af dem uofficielle)
 The Johnny Winter Story (1969)
 About Blues (1970)
 Early Times (1970)
 Before The Storm (1970)
 Birds Can't Row Boats (1988)
 A Rock n' Roll Collection (1994)
 White Hot Blues (1997)
 Winter Blues (1997)
 Deluxe Edition (Alligator) (2001)
 The Best of Johnny Winter (Sony) (2002)

Uofficielle album 
 Austin, TX also known as The Progressive Blues Experiment (1972)
 Whole Lotta Love (1978)
 Ready for Winter (1981)
 Still Blues After All These Years/Live In Chicago (1990)
 A Lone Star Kind of Day (Relix- Roy C. Ames production) (1991)
 Jack Daniels Kind of Day (1992)
 White Lightning (1996)
 Back in Beaumont (2000)

Referencer

Eksterne henvisninger 

 Officielt websted
 

Guitarister fra USA
Har spillet på Roskilde Festival
André Babikian

André Babikian (født 3. marts 1973) er en dansk skuespiller.

Babikian er uddannet fra Statens Teaterskole i 2001. 

Han har medvirket i en række film og tv-serier

Filmografi

Film

Tv-serier

Eksterne henvisninger 
 

Skuespillere fra Danmark
Janek Lesniak

Janek Lesniak (født 30. oktober 1963) er en dansk skuespiller.

Lesniak er uddannet fra School of the Science of Acting i London i 1996.

Filmografi 
 Du er ikke alene (1978)
 Krigernes børn (1979)
 Dagens Donna (1990)
 Flyvende farmor (2001)
 Kat (2001)
 Humørkort-stativ-sælgerens søn (2002)
 Rembrandt (2003)
 Den store dag (2005)

Tv-serier 
 Hjem til fem (1995-1997)
 Ørnen (2004)
 Livvagterne (2009)

Eksterne henvisninger 
 
 Janek Lesniaks hjemmeside 

Skuespillere fra Danmark